Kari Haakana (digimedia-asiantuntija)

Kari Haakana (s. 1968) on suomalainen digimedia-asiantuntija, toimittaja ja kirjailija. Hänet tunnetaan erityisesti bloggaajana. Haakana työskentelee Ylen internet-osastolla  palvelupäällikkönä vastaten uutisten ja asian verkkopalvelujen kehityksestä sekä Yle.fi-kattokonseptista. Aiemmin hän on toiminut muun muassa Sanoma Magazines Finlandin Digital Media -yksikön kehityspäällikkönä ja Tietokone-lehden toimituspäällikkönä.

Elämä

Vuonna 2011 Ylen uutisten ja asian Beta.yle.fi -palvelu palkittiin interaktiivisten medioiden käyttöä edistävän IAB:n Grand One -kilpailussa parhaana kuluttajapalveluna. 

Vuonna 2004 Kari Haakana sai Suomen blogiyhteisön jakaman Kultainen Kuukkeli -palkinnon vuoden parhaasta kolumnista.

Aula & Co -kustantamo julkaisi 2022 Haakanan esikoisdekkarin Välitön uhka.

Bibliografia
 Välitön uhka, 2022 (Aula & Co)
 Tapa hänet ensin, 2023 (Aula & Co)
 Tämä on ryöstö, 2023 (kolmeosainen äänikirja, Aula & Co)

Lähteet

Aiheesta muualla
 Kari Haakanan blogi.

Suomalaiset bloginpitäjät
Suomalaiset kolumnistit
Elävät henkilöt
Vuonna 1968 syntyneet
Suomalaiset kirjailijat